ग्लोबल बाजार में नरमी से चांदी ~1200 सस्ती
जयपुर | ग्लोबलबाजार में नरमी से शुक्रवार को जयपुर सर्राफा बाजार में चांदी 1,200 रुपए प्रति किलोग्राम सस्ती हो गई। सोना स्टैंडर्ड 225 तथा 22 कैरेट जेवराती सोने में 200 रुपए प्रति दस ग्राम की गिरावट रही। चांदी कलदार के भाव पड़े रहे। उधर, अमेरिकी वायदा एक्सचेंज कॉमेक्स में अप्रैल डिलीवरी सोना 0.43 फीसदी घटकर1,228.70 डॉलर तथा मई डिलीवरी चांदी 0.03 फीसदी की गिरावट से 17.72 डॉलर की प्रति औंस रह गई।
जयपुरसर्राफा बाजार : चांदी(999) 42,850, चांदी रिफाइनरी 42,350 रुपए प्रति किलो। चांदी कलदार 68,000 रुपए प्रति सैकड़ा। सोना स्टैंडर्ड 29,575 रुपए, सोना जेवराती 28,100 रुपए तथा वापसी 27,200 रुपए प्रति 10 ग्राम।
hin_Deva hin_Deva hin_Deva